cyanic-selkie/wikianc huggingface dataset:
Գաբրիել Տոռես
Ակումբային կարիերա
2011 թվականին Գաբրիելը տեղափոխվել է վենեսուելական «Սամորա» ակումբ։ Օգոստոսի 14-ին՝ «Տուկանես» ակումբի դեմ խաղում նա կատարել է իր նորամուտը Վենեսուելայի առաջնությունում ։ Նույն հանդիպման ընթացքում նա խփել է իր առաջին գոլը թիմի կազմում։ 2012/2013 մրցաշրջանում Տոռեսն օգնել է թիմին հաղթել առաջնությունում և 20 գոլով դարձել նրա լավագույն ռմբարկու։
2013 թվականի ամռանը Գաբրիելը տեղափոխվել է ամերիկյան «Կոլորադո Ռեպիդզ»։ Օգոստոսի 18-ին «Վանկուվեր Ուայթքեփս» ակումբի դեմ խաղում նա կատարել է իր նորամուտը MLS-ում ։ Հոկտեմբերի 6-ին «Սիեթլ Սաունդերս» ակումբի դեմ խաղում Տոռեսը խփել է իր առաջին գոլը ակումբի կազմում ։ 2016 թվականի սկզբին նա վերադարձել է «Սամորա» և դարձել առաջնության լավագույն ռմբարկու։
2016 թվականի ամռանը Գաբրիելը տեղափոխվել է շվեյցարական «Լոզան»։ Հուլիսի 24-ին «Գրասհոփեր» ակումբի դեմ խաղում կատարել է իր նորամուտը շվեյցարական Սուպերլիգայում ։ Հուլիսի 31-ին «Տուն» ակումբի դեմ խաղում Տոռեսը խփել է իր առաջին գոլը «Լոզանի» կազմում ։
2018 թվականի սկզբին Գաբրիելը տեղափոխվել է չիլիական «Ուաչիտապո»։ Փետրվարի 18-ին «Օ’Հիգինս» ակումբի դեմ խաղում նա կատարել է իր նորամուտը Չիլիի առաջնությունում ։ Նույն խաղում նա հեղինակել է իր առաջին գոլը «Ուաչիտապոյի» կազմում։ Փետրվարի 24-ին «Ունիվերսիդադ Կոնսեպսիոն» ակումբի դեն խաղում ձևակերպել է հեթ-տրիկ ։
Միջազգային կարիերա
2005 թվականի հոկտեմբերի 8-ին Տոռեսը կատարել է իր նորամուտը Պանամայի հավաքականի կազմում՝ մասնակցելով 2006 թվականի աշխարհի առաջնության նախընտրական փուլի շրջանակներում անցկացվող Տրինիդադ և Տոբագոյի հավաքականի դեմ խաղին ։ 2006 թվականի սեպտեմբերի 6-ին կայացած Գվատեմալայի հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։ 2011 թվականին Գաբրիելը մասնակցել է ԿՈՆԿԱԿԱՖ-ի ոսկե գավաթի խաղարկությանը, որի ընթացքում երկու անգամ խաղացել է ընդդեմ ԱՄՆ հավաքականի ։
2013 թվականին Տոռեսը երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա իր թիմին օգնել է հասնել եզրափակիչ և դարձել է մրցաշարի լավագույն ռմբարկու՝ խփելով հինգ գոլ Մեքսիկայի, Մարտինիկայի և Կուբայի հավաքականների դեմ խաղերում։
2015 թվականին Գաբրիելը դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարում նա մասնակցել է Հոնդուրասի ու Տրինիդադ և Տոբագոյի հավաքականների դեմ խաղերին։
2016 թվականին Տոսրրեսն ընդգրկվել է Պանամայի հավաքականի հայտացուցակում՝ մասնակցելու Ամերիկայի գավաթի խաղարկությանը, որն անցկացվել է Միացյալ Նահանգներում։ Մրցաշարում նա մասնակցել է Չիլիի և Բոլիվիայի հավաքականների դեմ խաղերին։
2017 թվականին Տոռեսը չորրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա մասնակցել է ԱՄՆ-ի, Մարտինիկայի , Նիկարագուայի և Կոստա Ռիկայի հավաքականների դեմ խաղերին։ Նիկարագուայի և Մարտինիկայի հավաքականների դեմ խաղերում Գաբրիելը գոլ է խփել։
2018 թվականին Տոռեսը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Բելգիայի և Թունիսի հավաքականների դեմ խաղերին։
Ձեռքբերումներ
Թիմային
«Չեպո»
«Սան Ֆրանցիսկո»
«Լա Էկիդադ»
Սամորա»
Միջազգային
Պանամա
Անհատական
Aibo
Aibo(愛慕 այբո, որը թարգմանաբար նշականում է «սեր» կամ «ընկեր», Artificial Intelligence RoBOt ), ռոբոտ-շների շարք, մշակված Sony ընկերության կողմից։
Հնարավորություններ
Aibo կարողանում է քայլել, «տեսնել» շրջակա միջավայրը շնորհիվ տեսախցիկների և ուլտրակարմիր ցուցիչների շնորհիվ չափել տարածությունը, հասկանալ հրամաններ և դեմքեր։ Ռոբոտը ամբողջությամբ ինքնավար է, այն կարող է զարգանել և հարմարվել տիրոջը։ Չնայած այն բանի, որ նրան կարելի է կարգավորել շնորհիվ հատուկ ծրագրի։ Գոյություն ունի ծրագարյին ապահովում, որի միջոցով շունը ձեռք է բերում «մեծ շան» ունակություն, որի շնորհիվ ռոբոտը սկսում է օգտագործել իր ողջ ունակություը, իսկ «ձագը» սկսում է դրանք բացահայտել աստիճանաբար։
Aibo-ի տրամադրությունը կարող է փոխվել կախված շրջակա միջավայրից, որն էլ ազդում է նրա պահվացքի վրա։ Կարգավորումները թույլ են տալիս Aibo-ին շարժվել, խաղալ իր խաղալիքներով, ցուցաբերել հետաքրքրություն, խաղալ և շփվել տիրոջ հետ, ինքնուրույն լիցքավորվել և արթնանալ քնից հետո։ Aibo-ի մշակողները հավաստիացնում են, որ նա ունի ցուցիչներ, որոնք պատասխանատու են 6 էմոցիաների համար՝ երջանկություն, տխրություն, վախ, հակակրանք, զարմանք և զայրույթ։
Aibo-ի դիզայները, ճապոնացի Հաձիմէ Սորայաման է, ով ստացել է բազմաթիվ մրացանակներ։
Ներկա պահին AIBO-ի մշակումը և արտադրությունը կասեցված է ։
ՌոբոՔափ առաջնության ժամանակ անց է կացվել ֆուտբոլային խաղ AIBO ռոբոտների միջև ։ Ինչպես նաև անց է կացվել փորձեր, որոնց արդյունքում գրվել է «Իրական շների հանդիպումը AIBO-ի հետ չեզոք ժամանակ» աշխատությունը ։
Պատմություն
Aibo-ի մշակումը սկսել է 1993 թվականին, սակայն այն կրում էր փորձնական բնույթ և նախատեսված չէր վաճառքի համար։ Այսպիսով Aibo-ի առաջին մոդելը թողարկվեց 1999 թվականին ։
2006 թվականի հունվարի 26-ին Sony-ին հայտրարեց, որ դադարեցնում է Aibo-ի և որոշ այլ ապրանքատեսակների արտադրությունը։ Ինչպես նաև ըկներությունը դադարեցրեց QRIO ռոբոտի արտադրությունը ։ Երաշխիքային ապահովումը, որոնք ստացել էին գնորդները գնալով հանվեց, վերջին ERS-7M3 մոդելի ռոբոտը վաճառքից հանվեց 2013 թվականի մարտին ։
2014 թվականի հուլիսից Sony դադարեց թողարկել պահեստային մասեր ռոբոտի համար և սկսեց չներկայացնել ապահովում Aibo-ի վերանորոգման համար ։
Ծանոթագրություններ
Կատեգորիա:Ռոբոտագիտություն Կատեգորիա:Ռոբոտներ Կատեգորիա:Շներ Կատեգորիա:Ճապոնական հայտնագործություններ Կատեգորիա:Արհեստական բանականություն Կատեգորիա:Խաղալիքներ Կատեգորիա:Տեխնոլոգիա
Միլթոն Գլեյզեր
Միլթոն Գլեյզեր, ամերիկացի գրաֆիկական դիզայներ։ Նրա հայտնի դիզայներական գործերից են I ❤ NY պատկերանշանը  ,  Բոբ Դիլանի պսիխոդելիկ պաստառը,  DC Կոմիքսի և Բրուքլին Բրուերիի լոգոտիպերը ։ Նա 1954 թվականին  դարձել է Փուշ Փին ստուդիաների համահիմնադիրը, ինչպես նաև  Քլեյ Ֆելքերի հետ համատեղ Նյու Յորք ամսագրի համահիմնադիրն է, և 1974 թվականին նա հիմնում է Միլթոն Գլեյզեր ընկերությունը։ Նրա արվեստի գործերը ցուցադրվել են ցուցահանդեսներում և իրենց ուրույն տեղը զբաղեցրել աշխարհի բազմաթիվ թանգարանների մշտական հավաքածուների շարքերում ։ Իր բազմամյա կարիերայի ընթացքում նա ստեղծել է բազմաթիվ պաստառներ, հրապարակումներ և ճարտարապետական նախագծեր։Նա իր աշխատանքի համար ստացել է բազմաթիվ մրցանակներ, այդ թվում` Արվեստի Ազգային մեդալ մրցանակը Բարաք Օբամայից 2009 թվականին, և նա առաջին գրաֆիկական դիզայներն էր, որ ստացավ այս մրցանակը ։
Կենսագրություն
Միլթոն Գլեյզերը ծնվել է Նյու Յորք նահանգի Բրոնքս քաղաքում, հունգարացի հրեա ներգաղթյալների ընտանիքում ։ Ընտանիքը բնակվում էր Հարավային Բրոնքսում ։ Գլեյզերը և  Սեյմուր Չվաստը շուրջ 20 տարի ղեկավարեցին Փուշ Փինը, որը դարձավ ամբողջ աշխարհի գրաֆիկական դիզայնի ուղեցույցը։ 1983 թվականին Գլեյզերը միավորվեց Ուոլթեր Բերնարդի հետ և հիմնեց Նյու Յորքի WBMG հրատարակչական դիզայներական ընկերությունը։ WBMG մշակել է ավելի քան 50 ամսագրեր, թերթեր և պարբերականներ ամբողջ աշխարհում ։ Իր կարիերայի ընթացքում Գլեյզերն անձամբ նախագծել և պատկերել է ավելի քան 300 պաստառներ։ Նրա աշխատանքները ցուցադրվել են Նյու Յորքի Կուպեր Հյուիթի ազգային դիզայներական թանգարանում,   Վիկտորյա և Ալբերտ թանգարանում, (Լոնդոն) և  Երուսաղեմի Իսրայել թանգարանում։Նրա աշխատանքները ցուցադրվել են  ամբողջ աշխարհի ցուցահանդեսներում։ Նա նաև ունեցել է անհատական ցուցահանդեսներ  Ջորջ Պոմպիդու Կենտրոնում (Փարիզ) և Նյու Յորքի Ժամանակակից արվեստի թանգարանում ։
Գլեյզերը 2009 թվականի Տեղեկացնել և հրճվել։ Միլթոն Գլեյզերի աշխարհը վավերագրական ֆիլմի թեման էր : Գլեյզերի հարգանքի տուրքը, որ նա  90 տարեկան հասակում դեռ աշխատում է, 2019 թվականին հրապարակվել է Նյու Յորք Թայմսում ։
Փուշ Փին Ստուդիաներ
Նյու Յորքի Կուպեր Յունիոն համլսարանն ավարտելուց հետո Ռեյնոլդ Ռաֆինսը, Սեյմուր Չվաստը, Էդվարդ Սորելը և Գլեյզերը 1954 թվականին հիմնեցին Փուշ Փին ստուդիաները։ Գլեյզերը միացել է նրանց Իտալիա վերադառնալուց հետո։ 1957 թվականին «Փուշ Փինի ամսական գրաֆիկան» ուղարկվեց ընկերներին և հաճախորդներին։ Նրանք մերժեցին ավանդույթը և կողմ էին «պատմական ոճերի նորացված մեկնաբանություններին» ։ Ստուդիան «վերաիմաստավորեց և ընդլայնեց դիզայների, նկարազարդողի և ընդհանուր առմամբ տեսողական մշակույթի» հաստատմանը ։
Բոբ Դիլանի պաստառը
1966 թվականին Գլեյզերը «Բոբ Դիլանի մեծագույն հիթերի» համար պաստառ մշակեց։ Դա Գլեյզերի առաջին գործերից էր։ Պաստառի վրա պատկերված է Բոբի դեմքի պրոֆիլը՝ վառ, գանգուր մազերով, ներքևում՝ «Դիլան» գրությունը, որը գրված է Գլեյզերի ստեղծած տառատեսակներից մեկով։ Այդ պաստառը ստեղծելուց նա ոգեշնչվել էր Մարսել Դուխամի  «Ինքնադիմանկարով», 1957 և Նոր արվեստով, «Նկարում առկա գույների և ձևերի ոգեշնչումն էր որ 6 միլիոն պաստառներ տպվել, տարածվել և վաճառվել են հարյուրավոր դոլարներով և դարձել հսկայական հավաքածու» ։
Ես ❤ Նյու Յորք-ի պատկերանշանը
Գլեյզերի ամենահայտնի գործերից մեկը նրա Ես ❤ Նյու Յորքի պատկերանշանն է։ 1970-ականների կեսերին Նյու Յորքը լայնորեն ընկալվեց որպես վտանգավոր քաղաք, հանցավորության մակարդակն աճեց, քաղաքը սնանկացման եզրին հայտնվեց ։ 1977 թվականին քաղաքը վարձեց Ուելս Ռիչ Գրին գովազդային գործակալությանը և Միլթոն Գլեյզերին՝ նախագծելու մի այնպիսի պատկերանշան, որով կբարձրացվեր զբոսաշրջության մակարդակը և կխթանվեր բարոյական ոգին։ Հանդիպման գալու ճանապարհին՝ տաքսու մեջ, հենց Գլեյզերի մտքում ծագեց այդ պատկերանշանի գաղափարը ։ Պատկերանշանը բաղկացած է անգլերեն մեծատառ  «I» և կարմիր սիրտ,  որը գտնվում է «NY» տառերի վերևի մասում, խորհրդանշում է Նյու Յորքը ամերիկյան տառատեսակով։ Այդ պատկերանշանը ստեղծելիս, նա ոգեշնչվել էր Ռոբերտ Ինդիանայի Սեր դիզայն-ից, որի 4 տառերը գտնվում էին միմյանց գլխավերևում։ «Գլեյզերն այնքան սիրեց Նյու Յորքը, որ նա անվճար հանձնեց իր գործը քաղաքին ՝ հույս ունենալով, որ այն կդառնա հանրային սեփականություն» ։
Այսօր այդ պատկերանշանն ամեն տարի Նյու Յորք նահանգին 30 միլիոն դոլար եկամուտ է բերում, այն փոփ մշակույթի մի մասն է կազմում, տպագրվում է շապիկների, գլխարկների վրա և Նյու Յորքում ամենուրեք կարող եք հանդիպել այդ նշանին ։ Նմանակումներ են արվել, օրինակ՝ "Ես ❤ Ռադիո"-ն։ Նահանգը մոտ 3000 առարկություն է ներկայացրել նրանց դեմ ։
Սեպտեմբերի 11-ի ահաբեկչությունից հետո պատկերանշանը ավելի խորհրդանշական է դարձավ՝ հասարակության մեջ միասնություն ստեղծելով։ Ի պատասխան ահաբեկչությանը՝ Գլեյզերը նույնիսկ նախագծեց պատկերանշանի փոփոխված տարբերակը, որտեղ ասվում էր «Ես սիրում եմ Նյու Յորքն ավելի շատ, քան երբևէ»։ Կարմիր սրտի մի անկյունը սև և վառված տեսք ունի, որը խորհրդանշում է սեպտեմբերի 11-ի ահաբեկչական հարձակումը Աշխարհի առևտրի կենտրոն կառույցի վրա։.
«Նյու Յորք» Ամսագիր
1968 թվականին Գլեյզերը և Քլեյ Ֆելքերը միավորցեցին և սկսեցին աշխատել Նյու Յորք ամսագրի վրա ։ Այս ամսագրի շնորհիվ Գլեյզերը նորովի ներկայացրեց լրագրության գաղափարը։ Ամսագիրն ընթերցողի կողքին լինելու մասին էր․ «պատմում էր Նյու Յորքի անցուդարձի մասին»։ : Դրա վառ օրինակն է՝ «Ստորգետնյա Գուրման»ը։ Այդ հոդվածը Նյու Յորքի էժան ռեստորանների մասին էր։ Գլեյզերը  Ժերոմ Սնայդերի հետ միասին 7 տարի աշխատել են այդ հոդվածի վրա։. Դա ամսագրի ամենաճանաչված մասերից է։ Նյու Յորք ամսագիրը «լավ օրինակ դարձավ քաղաքային ամսագրերի համար և բազմաթիվ ամսագրերի հեղինակներ նմանակեցին նրան» ։  Գլեյզերը 1977 թվականից այլևս ամսագրով չզբաղվեց։
Մրցանակներ
2004 թվականին Գլեյզերը Կուպեր Հյուիթի դիզայնի թանգարանից ստացել է Դիզայնի ազգային մրցանակ մրցանակը՝ ժամանակակից դիզայնի պրակտիկայում իր երկարաժամկետ, խորը և նշանակալի փորձի ներդրման համար ։
2009 թվականին նա Սպիտակ Տանը Բարաք Օբամայի և տիկին Միշել Օբամայի կողմից պարգևատրվել է Արվեստի ազգային մեդալով։ Մրցանակի հեղինակն է  Արվեստի ազգային հիմնադրամը  կամ NEA (ԱԱՀ)։ Ամեն տարի ԱԱՀ-ն մրցանակ է շնորհում 10 դափնեկիրների՝ իրենց ակնառու նվաճումերի և արվեստը զարգացնելու համար։ «Այս անհատների և կազմակերպությունների շնորհիվ ականատես ենք լինում, թե ինչպես է արվեստն ամեն օր զարգանում։ Նրանք ներկայացնում են ամերիկյան  ճարտարապետության, դիզայնի, ֆիլմի, երաժշտության, ներկայացման, թատրոնի և  տեսողական արվեստի խորությունն ու հարստությունը» ։ Գլեյզերն առաջին  գրաֆիկական դիզայներն է, որ ստացել է այս մրցանակը ։
Արտաքին հղումներ
Կատեգորիա:Ամերիկացի դիզայներներ Կատեգորիա:Հրեա արվեստագետներ Կատեգորիա:Նկարիչներ այբբենական կարգով Կատեգորիա:20-րդ դարի ամերիկացի նկարիչներ Կատեգորիա:Ամերիկացի գրաֆիկական դիզայներներ
Հյուսիսային Պեսյու
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Մեզեն գետն է։ Գետի գետային ավազանը Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պարադի փողոց 588
«Պարադի փողոց 588» ֆիլմը նկարահանել է ֆրանսահայ նշանավոր կինոռեժիսոր Անրի Վերնոյը։ Այն նկարահանվել է 1992 թվականին և որոշ չափով ներկայացնում է հենց իր՝ հեղինակի ինքնակենսագրությունը։ Ֆիլմի հիմնական դերասանական կազմում ընդգրկված են այնպիսի հայտնի դերասաններ ինչպիսիք են Օմար Շարիֆը, Կլաուդիա Կարդինալեն, Ռիշար Բերին և այլք ։ Այս ֆիլմը շարունակությունն է Անրի Վերնոյի հանրահայտ «Մայրիկ» ֆիլմի, որը պատմում է հեղինակի վաղ տարիների մասին և նրա առաջին ինքնակենսագրական ֆիլմն է։ Ֆիլմի տևողությունը կազմում է 2 ժամ 10 րոպե։
Սյուժե
Ֆիլմում պատմվում է մի հայ ընտանիքի մասին, որը ստիպված փախել է Ֆրանսիա, որպեսզի փրկվի Հայոց ցեղասպանությունից։ «Պարադի փողոց 588»-ի դեպքերը տեղի են ունենում մեր ժամանակներում։ Շատ տարիներ են անցել, ընտանիքի որդին՝ Ազատ Զաքարյանը, դարձել է հայտնի ռեժիսոր՝ Պիեր Զաքար։ Նա ամուսնացած է ֆրանսուհու հետ, նրա երեխաները չեն խոսում և չգիտեն հայերեն, բայց ահա Պիեր Զաքարը բեմադրելով իր ընտանիքի պատմությունը, նորից վերապրում է այն ամենը, ինչի մասին մոռացել էր, հայտնվելով սեփական կյանքի շրջապտույտի մեջ։ Եվ այդ հիշողությունները ստիպում են նրան շատ բան փոխել իր կյանքում։
Արտաքին հղումներ
Կատեգորիա:Ֆրանսիական ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:1992 ֆիլմեր Կատեգորիա:Ֆրանսերեն ֆիլմեր
Մուստաֆա Յամուլկի
Մուստաֆա Յամուլկի, նաև հայտնի է, որպես Նեմրութ Մուստաֆա Փաշա, քուրդ սպա , օսմանյան ռազմական դատարանի նախագահ, Քրդստանի թագավորության կրթության նախարար և լրագրող։ Մուստաֆան ծնվել է Սուլեյմանիայում, որը առաջ պատկանում էր Օսմանյան կայսրությունի Մոսուլ վիլայեթին։
Վաղ կյանք
Մուստաֆան ծնվել է Սուլեյմանիայի հին հողատիրությունում ապրող ընտանիքում։ Սովորել է Կոստանդնուպոլիսի (ներկայում կոչվում է Ստամբուլ) Օսմանյան ռազմական ակադեմիայում։ Նա ծնունդով քրդական ուժեղ Բիլբազ ցեղից էր։
Որպես օսմանյան ռազմական դատարանի նախագահ, որը նաև կոչվում էր «Նեմրութ Մուստաֆայի պատերազմական տրիբունալ», նա մահվան դատապարտեց Մուստաֆա Քեմալին, ինչպես նաև նրա համախոհներին ։ Երաշխավորագիրը նաև ստորագրել են Ալի Քեմալը, Դամադ Ֆերիդը և սուլթանը։ Մուստաֆան նաև դատապարտել է ներքին գործերի նախարար Էբուբեկիր Հազիմին (Թեփեյրան)՝ թուրք նացիոնալիտներին աջակցելու համար։ Նա հեռացվել է այդ պաշտոնից հունիսին ։
Մուստաֆան ձերբակալվել է քեմալականների կողմից, բրիտանական դեսպանությունը միջամտեց այդ գործողություններին և ապահովեց նրա անվտանգ մուտքը Քրդստան, նա թողեց իր ամրոցը Կոստանդնուպոլսում, որը առգրավվել էր քեմալականների կողմից ։
Նրա խնամին Իզզեթ Բեյն էր, նա Վանի նախկին մարզպետն էր և բարեգործական հիմնադրամի նախարարն էր, որը գործում էր Թաուվիք Փաշայի գրասենյակի հովանավորության ներքո։
Մուստաֆայի որդին՝ Աբդուլ Ազիզ Յամուլկին, Բաքր Սիդքիի կառավարության դեմ կազմակերպած հեղաշրջման գլխավոր կազմակերպիչն էր ։
Արտաքին հղումներ
Յամուլկի
Կատեգորիա:1886 ծնունդներ Կատեգորիա:Հունվարի 25 ծնունդներ Կատեգորիա:1936 մահեր Կատեգորիա:Մայիսի 25 մահեր Կատեգորիա:Քուրդ քաղաքական գործիչներ Կատեգորիա:Հայոց ցեղասպանության ականատեսներ Կատեգորիա:Օսմանյան կայսրության պետական գործիչներ Կատեգորիա:Փաշաներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Օսմանյան ռազմական ակադեմիայի շրջանավարտներ Կատեգորիա:Բալկանյան պատերազմներում Օսմանյան կայսրության ռազմական գործիչներ Կատեգորիա:Հույների ցեղասպանություն Կատեգորիա:Օսմանյան բանակի սպաներ Կատեգորիա:Թուրք-իտալական պատերազմի օսմանյան ռազմական գործիչներ
Գեղամ Սարյան
Գեղամ Սարյան (իրական անունը՝ Գեղամ Բաղդասարի Բաղդասարյան), խորհրդահայ բանաստեղծ, թարգմանիչ։ ՀԽՍՀ մշակույթի վաստակավոր գործիչ (1967)։ ՀԽՍՀ պետական մրցանակի դափնեկիր (1970, «Քրիզանթեմ» բանաստեղծությունների ժողովածուի համար)։ Ուկրաինական ԽՍՀ մշակույթի վաստակավոր գործիչ (1972): ԽՍՀՄ գրողների միության անդամ 1934 թվականից։ 1946 թվականին, 1962 թվականին և 1970 թվականին ընտրվել է ԽՍՀՄ Գերագույն խորհրդի պատգամավոր։
Կենսագրություն
Ծնվել է 1902 թվականի դեկտեմբերի 25-ին Իրանի Թավրիզ քաղաքում։ 1920 թվականին ավարտել է Թավրիզի Կենտրոնական թեմական միջնակարգ դպրոցը։ Թեմական դպրոցն ավարտելուց հետո Սարյանը մի երկու տարի ուսուցչություն է անում Պարսկաստանի հեռավոր գյուղերից մեկում, այդ ժամանակ էլ գրում է իր առաջին, տխրությամբ ու թախիծով համակված բանաստեղծությունները։ 1922 թվականից հաստատվել է Խորհրդային Հայաստանում, Գյումրիում զբաղվել ուսուցչությամբ։ 1927-1928 թվականներին աշխատել է «Ավանգարդ», «Մաճկալ», 1928-1931 թվականներին՝ «Բանվոր» թերթերում, 1934-1935 թվականներին՝ «Խորհրդային գրականություն» ամսագրում։ Այնուհետև զբաղվել է բացառապես ստեղծագործական աշխատանքով ։
Ստեղծագործությունը
Դեռ դպրոցական նստարանից Գեղամ Սարյանը հափշտակությամբ էր կարդում Պետրոս Դուրյանի, Վահան Տերյանի, Հովհաննես Թումանյանի, պարսից մեծ բանաստեղծներ Ֆիրդուսու, Օմար Խայամի, Սաադիի, Հաֆեզի ստեղծագործությունները։ Դասական քնարերգության ավանդներով սնված պատանի Սարյանը գրել է տխրահույզ, ներհուն երգեր («Օ՛, ես դեռ մանկուց...», «Ծխախոտս», «Երկնքի պես հոգի ունեմ պարզ ու մուրջ...» և այլն)։ Տպագրվել է 1919 թ.-ից։ 1925 թվականին լույս է տեսել Սարյանի առաջին գիրքը՝ «Շիրակի հարսանիքը», 1930 թվականին՝ բանաստեղծությունների անդրանիկ ժողովածուն՝ «Երկիր խորհրդային»։ Այնուհետև հրատարակվել են Սարյանի քնարական երգերի, բալլադների, պոեմների ժողովածուները՝ «Երկաթե ոտնաձայներ» (1933 թ.), «Միջօրե» (1935 թ.), «Գյուլնարա» (1935 թ.), «Բանաստեղծություններ» (1940 թ.), «Բալլադներ» (1944 թ.), «Հատընտիր» (1951 թ.), «Քրիզանթեմ» (1968 թ., ՀԽՍՀ պետական մրցանակ)։ Լույս են տեսել նաև «Պատմվածքներ» (1928 թ.) ժողովածուն, «Օտար մարդը» (1929 թ.) վիպակը, «Երեք երգ» (1936 թ.), «Գրիգոր Դերեն» (1967 թ.) դրամատիկական պոեմները, «Հրաշալի սերունդ» (1950 թ.) չափածո վեպը և թատերգություններ։ Իսկ ահա «Սերմնացանները» բանաստեղծությունը ողողված է պայծառ ու լուսավոր տրամադրությամբ։
Սարյանը միշտ հավատարիմ է մնացել քնարերգուի իր խառնվածքին ու ոճին. ջերմ, անմիջական, մտերմիկ, երբեմն պայծառ տխրությամբ համակված նրա երգերը հայրենիքը, սերը, ստեղծարար աշխատանքը, մարդը գովերգող ձոներ են։ Հույզի և խոհի, քնարական նուրբ խոսքի և քաղաքացիական բուռն պաթոսի ներդաշնակությամբ, թեմատիկ բազմազանությամբ, կենսական հագեցվածությամբ, գեղարվեստական հյուսվածքի ինքնատիպությամբ են հատկանշվում Սարյանի բալլադները, պոեմները, չափածո դրամաներն ու ավանդազրույցները, որոնցում պատկերվել են քաղաքացիական կռիվները և Հայրենական մեծ պատերազմի հերոսականությունը («Բալլադ սիրո և հերոսության մասին», «Լուսանկարը»), հայ ժողովրդի պատմական ճակատագրին ու հայության ազգային–հայրենասիրական ոգորումները («Դեպի կառափնարան», «Փառքի տաճարը»)։ Դասական արժեքներ են Արևելքի ժողովուրդների ազգային և հոգևոր զարթոնքի թեմաներով Սարյանի ստեղծած բալլադները («Գյուլխանդա, «Գյուլնարա, «Իրանի»)։ Նրա շատ բանաստեղծություններ երգի են վերածվել։ Նա մի տասնյակի չափ ուրախ ու գողտրիկ ոտանավորներ է գրել նաև մանուկների համար։ Նշանակալից է Գեղամ Սարյանի ավանդը ուկրաինական մեծ կոբզարի` Տարաս Շևչենկոյի ստեղծագործությունները հայերեն հնչեցնելու գործում։ Հայերեն է թարգմանել Ա. Պուշկինի, Մ. Լերմոնտովի, Հ. Հայնեի, Ի. Ճավճավաձեի, Ի. Գրիշաշվիլու ստեղծագործություններից, ինչպես նաև Մ. Տվենի «Հեկլբերի Ֆիննի արկածները»։ Սարյանի երկերը առանձին գրքով հրատարակվել են շատ ժողովուրդների լեզուներով։ Սարյանի հուզական, ջերմ ու մտերմիկ բազմաթիվ բանաստեղծություններ վերածվել են երգի ու մնայուն տեղ գրավել հայ երգացանկում։
Մահացել է 1976 թվականի նոյեմբերի 14-ին, Երևանում։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:20-րդ դարի արևելահայ դրամատուրգներ Կատեգորիա:Ռուսերենից հայերեն թարգմանիչներ Կատեգորիա:Հայ հասարակական գործիչներ Կատեգորիա:ԽՍՀՄ ԳԽ 2-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:20-րդ դարի հայ գրողներ Կատեգորիա:Հայ տղամարդ գրողներ Կատեգորիա:20-րդ դարի թարգմանիչներ Կատեգորիա:Հայ տղամարդ բանաստեղծներ Կատեգորիա:20-րդ դարի հայ բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:20-րդ դարի տղամարդ գրողներ Կատեգորիա:Խորհրդային հասարակական գործիչներ Կատեգորիա:ՀԽՍՀ պետական մրցանակի դափնեկիրներ Կատեգորիա:ԽՍՀՄ գրողների միության անդամներ Կատեգորիա:Բանաստեղծներ այբբենական կարգով
Ռիտա Հեյուորթ
Ռիտա Հեյուորթ (Rita Hayworth, ի ծնե՝ Մարգարիտա Կարմեն Կանսինո (Margarita Carmen Cansino), ), ամերիկացի կինոդերասանուհի և պարուհի, 1940-ական թվականների Հոլիվուդի ամենահայտնի աստղերից մեկը, Ամերիկյան կինոակադեմիան նրան ընդգրկել է իր կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում։
Կենսագրություն
Ռիտա Հեյուորթը ծնվել է իսպանական ֆլամենկո պարեր կատարող հանրահայտ Էդուարդո Կանսինոյի և Ֆլորենս Զիգելֆելդի շոուի երգչախմբի անդամ կիսաիռլանդացի-կիսաանգլիացի Վոլգա Հեյուորթի ընտանիքում։ 12 տարեկանից սկսած՝ նա իր հոր հետ հանդես եկել գիշերային ակումբներում և իսպանական պարերի շոուներում։ 1935 թվականին Ռիտա Հեյուորթը գրավեց 20th Century Fox ստուդիայի ուշադրությունը և սկսեց նկարահանվել ֆիլմերում։
Սկզբնապես Ռիտայի դերերը այդքան մեծ չէին։ Առաջին նշանակալի աշխատանքը եղել է Հովարդ Հոուքսի «Միայն հրեշտակներն ունեն թևեր» ֆիլմում (1939), որտեղ նա հանդես է գալիս այնպիսի դերասանների կողքին, ինչպիսիք են Քերի Գրանտը և Ջին Արթուրը։ Այս ֆիլմին հաջորդող ռեժիսոր Ռաուլ Ուոլշի «Մորային շիկահերը», Ռուբեն Մամուլյանի «Արյուն և ավազ» (1941), Չարլզ Վիդորի «Շապիկի աղջիկը» (1944) ֆիլմերը Ռիտա Հեյուորթին հանրահայտ դարձրին։ «Երբեք հարուստ չդառնալ» (1941) և «Դու երբեք ավելի հիանալի չես եղել» երաժշտական կատակերգություններում, որտեղ Հեյուորթը նկարահանվում է հանրահայտ Ֆրեդ Աստերի հետ միասին, կինոդիտողները տեսան դերասանուհուն իր ողջ հմայքով։ Այստեղ Ռիտային պետք եղան պարային հմտությունները, որոնք նա սովորել էր ողջ կյանքի ընթացքում։ Հեյուորթի կարիերայի բարձունքը եղավ Չարլզ Վիդորի «Ջիլդա» սիրային մելոդրաման (1946)։
Հեյուորթը մեկ անգամ չէ, որ եղել է ամուսնացած։ Նրա ամուսինների թվում է եղել ռեժիսոր Օրսոն Ուելսը, ումից նա մեկ դուստր է ունեցել՝ Ռեբեկան։ Ռիտան գլխավոր դերն է խաղացել Ուելսի «Լեդին Շանհայից» ֆիլմում, հանուն որի նա ստիպված է եղել կտրել իր երկար կարմիր մազերը և դառնալ շիկահեր։ Հեյուորթի երրորդ ամուսինն է դարձել արքայազն Ալի Խանը, որն այդ ժամանակ եղել է ՄԱԿ-ի Գլխավոր ասամբլեայի փոխնախագահը։ Նրանք ունեցել են մեկ դուստր՝ արքայադուստր Յասմին Խանը։
1970-ական թվականներին Ռիտայի մոտ սկսված հիշողության հետ խնդիրները բժիշկները սկզբնապես կապում էին ալկոհոլի նկատմամբ հակման հետ և միանգամից չէին կարողացել արձանագրել Ալցհեյմերի հիվանդության փաստը։ Դերերը հիշելու հետ կապված բարդությունները հանգեցրին կարիերայի աստիճանական անկման և վերջին հաշվով՝ կինոյից հեռանալուն։ 1981 թվականի հուլիսին Հեյուորթի դրությունն առավել վատթարացավ, և Լոս Անջելեսի Վերին ատյանի դատարանը, հաշվի առնելով, որ դերասանուհին իր մասին հոգ տանել չէր կարող, որոշեց նրան հանձնել իր դստեր՝ Յասմինի խնամակալությանը։ Յասմինը հետևում էր Ռիտա Հեյուորթին իր կյանքի վերջին տարիների ընթացքում, իսկ 1987 թվականի մայիսին Ռիտա Հեյուորթը մահացավ Մանհեթենի իր բնակարանում։
Ռիտա Հեյուորթը ներառված է Կինոարվեստի ամերիկյան ինստիտուտի վարկածով կինոյի 100 մեծագույն աստղերի ցանկում։
Մրցանակներ
Չնայած 37 տարվա ընթացքում 60-ից ավել ֆիլմերում ունեցած մասնակցությանը՝ Ռիտա Հեյուորթը երբևէ չի առաջադրվել «Օսկար» մրցանակը ստանալու համար։
Ջոն Ուեյն Հեյուորթի հետ խաղացել է «Կրկեսի աշխարհ» (1964) ֆիլմում, որտեղ կատարած դերի համար առաջադրվել է «Ոսկե գլոբուս»-ի՝ որպես Լավագույն դերասանուհի դրամա ֆիլմում։ Վերջինս նրա կարիերայի միակ անվանակարգն է եղել։
1977 թվականին Ռիտա Հեյուորթը դարձել է «Ազգային էկրանի ժառանգություն» (National Screen Heritage Award) մրցանակաբաշխության մրցանակակիր։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի պարուհիներ Կատեգորիա:Ամերիկացի կինոպրոդյուսերներ Կատեգորիա:Ամերիկացի մոդելներ Կատեգորիա:Ամերիկացի երեխա դերասանուհիներ
Հայաստանի խորհրդարանական ընտրություններ, 1919
Հայաստանի խորհրդարանական ընտրություններ 1919, Հայաստանի առաջին Հանրապետության Խորհրդարանի 2-րդ գումարման ընտրություններ, որոնք կայացել են 1919 թվականի հունիսի 4-ին։
Այդ ընտրությունները դարձան Հայաստանի պատմության մեջ խորհրդարանական առաջին ընտրությունները, երբ Հայաստանի Հանրապետությունը արդեն մեկ տարեկան էր։ Մինչև այդ ընտրությունները գործում էր Հայաստանի Հանրապետության պառլամենտի՝ Խորհրդի 1-ին գումարումը, սակայն այն կազմավորվել էր ոչ թե ընտրությունների արդյունքում, այլ ձևավորվեց Հայոց Ազգային խորհրդի անդամների եռապատկումով, ինչպես նաև 6 անդրկովկասյան թուրքերի ու մեկական ռուսի և եզդու ներգրավումով, ընդամենը՝ 46 պատգամավոր, որից 38-ը՝ հայեր։ Դրա պատճառն այն էր, որ Հայաստանի Հանրապետության տարածքի մեծ մասը գտնվում էր թուրքական բանակի օկուպացիայի ներքո, առկա էր շուրջ 400 000 փախստականների խնդիր ու համազգային ընտրություններ անցկացնելը հնարավոր չէր։ 1919 թվականի խորհրդարանական ընտրությունները անց են կացվել համամասնական ընտրակարգով՝ կուսակցական ցուցակներով։ ՀՅԴ-ն, որն իշխող ուժն էր Հայաստանում և բացահայտ հաղթեց այդ ընտրություններում (մեծությամբ երկրորդ ուժի՝ Հայ ժողովրդական կուսակցության բոյկոտի պայմաններում), ներկայացրել էր 120 հոգանոց ցուցակ ։ Այդ ընտրությունների մասին ժամանակին հայկական թերթերը ընդարձակ անդրադարձ են կատարել՝ դրանք որակելով ազատ և արդարից մինչև կեղծված։
Գրականություն
Կատեգորիա:1919 Հայաստանում
Սեպուհ (այլ կիրառումներ)
Սեպուհ, կարող է վերաբերել՝
Ուլչսկի շրջան
Ուլչսկի շրջան (Ульчский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1933 թվականին։ Վարչական կենտրոնը՝ Բոգորոդսկոե ։
Բնակչություն
2010 թվականի մարդահամարի արդյունքներով շրջանում բնակվում էր 21907 մարդ։ Բնակչության խտությունը կազմում էր 0,56 մարդ/կմ²։
Արտաքին հղումներ
Կատեգորիա:Խաբարովսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Բեռնուլի (ընտանիք)
Բեռնուլի ընտանիք (Bernoulli) —շվեցարարական-բողոքական ընտանիք, որի անդամներից շատերը XVII-XVIII դարերում նշանակալի ներդրում են ունեցել գիտության մեջ։ Մասնավորապես այս դինաստիան տվել է 9 ականավոր մաթեմատիկոսներ և ֆիզիկոսներ (նրանցից 3-ը՝ հանճարեղ), ինչպես նաև հայտնի պատմաբաններ, արվեստի գործիչներ, ճարտարապետներ, իրավաբաններ և այլոց։ 17-18-րդ դարերում Բեռնուլի շվեցարարական բազմանդամ ընտանիքը  նշանակալի ներդրում ունեցավ գիտության մեջ։
Գիտության և մշակույթի մեջ պատմաբանները հաշվել են Բեռնուլի ընտանիքի առնվազն 30 հայտնի ներկայացուցիչներ։ Սանկտ Պետերբուրգի Գիտությունների ակադեմիայի ակադեմիկոսների թվում հինգը Բեռնուլի ընտանիքից է։ 105 տարի շարունակ առանց ընդմիջումների Բեռնուլիի ընտանիքի ներկայացուցիչները զբաղեցնում էին Բազելի համալսարանի մաթեմատիկայի ամբոնը։
Պատմություն
Բեռնուլի ընտանիքը սերում է դեռևս 15-րդ դարից,  նրա ներկայացուցիչը ՝ Բերնուիլա անունով, բնակվում էր Ֆլանդերում (Հարավային Նիդեռլանդներ, այժմ ՝ Բելգիա)։ 1582 թվականին Իսպանիայի Կաթոլիկ իշխանությունների կրոնական ճնշումների պատճառով բողոքական վաճառական Հակոբ Բեռնուլին ընտանիքի հետ հեռացավ Անտվերպենից և տեղափոխվեց Ֆրանկֆուրտ։ Քանի որ կրոնական բաժանումները չէին դադարել Գերմանիայում, 1622-ին  Յակոբի թոռը, կրելով նույն անունը (1598-1634), հաստատվել է Բազելում (Շվեյցարիա) և ստացել Շվեյցարիայի քաղաքացիություն։
Յակոբի որդիՆ, որին պատմաբանները անվանում են «Նիկոլայ ավագ» (1623-1708), կազմակերպել է դեղագործական ապրանքների առևտուրը և շուտով դարձել է քաղաքի հարուստ բնակիչ, Բազելի քաղաքային խորհրդի անդամ։ Նա ուներ 11 երեխա, որոնք էլ Բեռնուլի դինաստիայի հիմքը հանդիսացան։
Բեռնուլի ընտանիքի երեք սերունդ տվել է 9 հիմնական մաթեմատիկոսներ և ֆիզիկոսներ, որոնցից ամենահայտնիներն են։ Նույն ընտանիքից է նաև Մարիա Բեռնուլին՝ Հերման Հեսսեի առաջին կինը։
Բեռնուլիի սերնդի ներկայացուցիչները այսօր հիմնականում բնակվում են Բազելում։
Օբյեկտներ, ընտանիքի անդամների անուններ
Փարիզի 8-րդ շրջանում ի պատիվ այս ընտանիքի կա  փողոց՝ Rue Bernoulli,ի պատիվ ի պատիվ Դանիելի,  Մոսկվայի պետական ​​համալսարանի համալիր համակարգերի մաթեմատիկական հետազոտությունների ինստիտուտում ՝ՄՊՀ-ում լաբորատորիան անվանվեց Բեռնեուլիի անունով։
Տոհմածառ
Տես ավելի մանրամասն ՝ Բեռնուլիի տոհմածառը.
Գրականություն
Կատեգորիա:Մաթեմատիկայի պատմություն Կատեգորիա:Բեռնուլի ընտանիք
Սայաթ-Նովայի հուշարձան (Գյումրի)
Սայաթ-Նովայի հուշարձան, Սայաթ Նովային նվիրված հուշարձան Գյումրիի Սայաթ-Նովա փողոցում, որը միջնադարյան քնարերգուի անունով է կոչվել նրա 250-ամյակի առթիվ։
Պատմություն
Սայաթ-Նովայի բրոնզաձույլ հուշարձանը ստեղծվել է Գյուրիի քաղաքային իշխանությունների նախաձեռնությամբ, քանդակագործ Արտուշ Պապոյանի կողմից։ Քանդակագործը ներկայացրել է ոչ թե գուսան, այլ պոետ Սայաթ-Նովային, ուստի քամանչան քանդակել է կողքին դրված, իսկ փետուրն ու թուղթը՝ ձեռքին ։
Հուշարձանի բացման արարողությանը մասնակցել են Գյումրիի փոխմարզպետ Հարություն Արշակյանը, Գյումրիի քաղաքապետ Սամվել Բալասանյանը, գյումրեցիներ, հյուրեր։
Ծանոթագրություններ
Կատեգորիա:Շիրակի մարզի հուշարձաններ Կատեգորիա:Արտուշ Պապոյանի քանդակներ
Պոլինա Օսիպենկոյի շրջան (Խաբարովսկի երկրամաս)
Ստեղծվել է 1926 թվականին։ Վարչական կենտրոնը՝ Պոլինա Օսիպենկոյի անվան գյուղ ։
Աշխարհագրություն
Շրջանի տարածքի մակերեսը կազմում է 34970 կմ²։
Բնակչություն
2010 թվականի մարդահամարի արդյունքներով շրջանում բնակվում էր 5903 մարդ։ Բնակչության խտությունը կազմում էր 0,17 մարդ/կմ²։
Արտաքին հղումներ
Կատեգորիա:Խաբարովսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Օ՜, Գևորգ
Սյուժե
Ֆիլմը սիրային հարաբերությունների մեջ խճճված մի կնամոլի մասին է ։
Դերերում
Մհեր Մկրտչյան, Ժենյա Ավետիսյան, Էվելինա Շահիրյան, Մարի Աբուսեֆյան, Մ. Ավետիսյան, Հենրիկ Ալավերդյան
Ծանոթագրություններ
Կատեգորիա:1979 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր
Կյանքի լավագույն կեսը
Կյանքի լավագույն կեսը, 1979 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Երկու ընկերների ճակատագրերը տարբեր կերպ են դասավորվել. մեկը բարեկեցիկ ու ճոխ կյանքով ապրելու համար խաբելով ու ստորանալով է հատուցում, մյուսը, թեև դժվար ու նվազ եկամուտով, բայց հետաքրքիր աշխատանք ու իսկական ընկերներ ունի ։
Դերերում
Սոս Սարգսյան, Լևոն Շարաֆյան, Վ. Ռինդին, Արուս Աճեմյան, Մ. Գալստյան, Գ. Ասլանյան, Խ. Նազարեթյան, Մ. Մկրտչյան, Ա. Բեյլերյան
Դրվագներում
Հ. Մովսիսյան, Է. Վարդանյան, Թ. Հովհաննիսյան, Պ. Միքայելյան, Ա. Եդիգարյան, Հ. Թարոյան
Ծանոթագրություններ
Կատեգորիա:1979 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Ալբերտ Մկրտչյանի ֆիլմեր Կատեգորիա:«Հայֆիլմ» ստուդիայի ֆիլմեր
Էլինոր Մարգրետ Բրբիջ
Էլինոր Մարգրետ Բրբիջ (ծնված՝ Փիչի (Eleanor Margaret Burbidge, ), անգլո-ամերիկյան աստղագետ ։
Լոնդոնի թագավորական ընկերության (1964) և ԱՄՆ գիտությունների ազգային ակադեմիայի անդամ (1978), արժանացել է ԱՄՆ Ազգային գիտական շքանշանի (1983)։
Կենսագրություն
Բյորբեջ ամուսինների հիմնական գիտական աշխատանքները վերաբերվում են միջուկային Աստղաֆիզիկային, ներքին կառուցվածքի և Աստղերի էվոլյուցիայի, Գալակտիկաների ֆիզիկայի և Քվազարրի տեսություններին։ Ուիլյամ Ալֆրեդ Ֆաուլերի և Ֆրեդ Հոյլի հետ 1955—1957 թվականներին կատարել են աստղերի ընդերքում միջուկային ռեակցիաների ժամանակ ծանր էլեմենտների գոյացման հիմնադիր հետազոտություններ ։ Գալակտիկաներին նվիրված աշխատանքների մեծ ցիկլում ուսումնասիրել են դրանց քիմիական և աստղային կազմը, պտույտը, առաջին անգամ որոշել են շատ Գալակտիկաների զանգվածները, հետազոտել են ոչ սովորական գալակտիկաներ, որորնցում տեղի են ունենում պայթյունային երևույթներ։ 1960-ական թվականներին առաջիններից մեկը սկսեցին քվազարների ուսումնասիրությունները, ստացել են շատ քվազարների սպեկտրեր և չափել են դրանցում Սպեկտրալ գծերի Կարմիր շեղումը։ Մի շարք աշխատանքներ վերաբերվում են Ռադիոգալակտիկարի, քվազարների, Պուլսարներրի ճառագայթման տեսությանը։ Է. Մ. Բյորբեջը հանդիսացել է տիեզերական Աստղադիտակի ստեղծման նախաձեռնողներից մեկը, ղեկավարել է աստղագիտությունում հետազոտությունների համալսարանների Ասոցիացիային կից տիեզերական աստղադիտակի Կոմիտեն։
Պարգևներ և ճանաչում
Նրա պատվին անվանակոչվել է № 5490 աստղակերպը։
Գրականություն
Կատեգորիա:20-րդ դարի աստղագետներ Կատեգորիա:Կին աստղագետներ Կատեգորիա:Լոնդոնի թագավորական ընկերության անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:ԱՄՆ գիտության ազգային շքանշանով պարգևատրվածներ Կատեգորիա:Փիլիսոփայական գիտությունների դոկտորներ Կատեգորիա:Լոնդոնի Համալսարանական քոլեջի շրջանավարտներ Կատեգորիա:«Նախազգուշացում մարդկությանը» ստորագրածները Կատեգորիա:Քեթրին Բրյուսի շքանշանով պարգևատրվածներ Կատեգորիա:Ալբերտ Այնշտայնի մրցանակի դափնեկիրներ Կատեգորիա:Երկարակյացներ Կատեգորիա:Ամերիկյան փիլիսոփայական ընկերության անդամներ
Սոլնեչնի շրջան
Սոլնեչնի շրջան (Солнечный район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1977 թվականին։ Վարչական կենտրոնը՝ Սոլնեչնիյ ։
Աշխարհագրություն
Շրջանի տարածքի մակերեսը կազմում է 31085 կմ²։
Բնակչություն
2010 թվականի մարդահամարի արդյունքներով շրջանում բնակվում էր 35927 մարդ։ Բնակչության խտությունը կազմում էր 1,16 մարդ/կմ²։
Արտաքին հղումներ
Կատեգորիա:Խաբարովսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Աննա Յոհանսոն-Վիսբորգ
Աննա Սոֆիա Յոհանսոն-Վիսբորգ (Anna Sofia Johansson-Visborg, ), շվեդ կուսակցական, արհմիութենական և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ, իրավապաշտպան և ֆեմինիստուհի ։
Կենսագրություն
Աննա Յոհանսոն-Վիսբորգը ծնվել է 1876 թվականի նոյեմբերի 10-ին, ագարակատերների ընտանիքում։ 1919 թվականին ամուսնացել է Սվեն Գիլֆ Վիսբորգի հետ (Sven Gylfe Visborg, 1885-1957): 1893-1897 թվականներին Գյոթեբորգում աշխատել է որպես տնային սպասուհի, 1897-1900 թվականներին եղել է Ստոկհոլմի գարեջրի գործարանի աշխատակցուհի, 1904-1918 թվականներին՝ ապահովագրական ընկերությունում պաշտոնյա։
1914 թվականին Աննան բացել է սեփական ձեռնարկությունն անշարժ գույքի ոլորտում և դարձել կինոթատրոնի սեփականատեր։ Այդ ժամանակաշրջանում Ստոկհոլմում ստեղծել է Աննա-Յոհանսոն Վիսբորգի հիմնադրամը (Anna Johansson-Visborgs Stiftelse), որի խնդիրն է եղել կարիքավոր անձանց բնակարանով ապահովելը։
Քաղաքական գործունեություն
1901 թվականին Աննա Յոհանսոն-Վիսբորգը դարձել է Շվեդիայի գարեջրի գործարանի աշխատողների առաջին արհմիության (Svenska bryggeriarbetareförbundet) համահիմնադիրներից մեկը, իսկ 1904-1953 թվականներին եղել է կազմակերպության նախագահը։ Բացի այդ, բազմաթիվ պաշտոններ է զբաղեցրել Շվեդիայի տարբեր հասարակական ու քաղաքական կազմակերպություններում և տարբեր ժամանակներում եղել է կանանց կոոպերատիվ ասոցիացիայի (Kooperativa Kvinnogillesförbundet, 1907-1938) նախագահը։ Եղել է Ստոկհոլմի քաղաքային խորհրդի (1916-1950), Սոցիալ-դեմոկրատական կանանց ասոցիացիայի վարչության (1920-1924), Ստոկհոլմի կոմունայի խորհրդի անդամ (1929-1933) ։
Աննա Յոհանսոն-Վիսբորգը նաև ակտիվորեն մասնակցել է Սոցիալ-դեմոկրատական կանանց ընտրական շարժմանը Շվեդիայի Սոցիալ-դեմոկրատական աշխատավորական կուսակցության անդամների ղեկավարությամբ՝ կանանց ընտրական իրավունքի ազգային ասոցիացիայի հետ համատեղ։ Որպես քաղաքական գործիչ և ակտիվիստ` աշխատել է գենդերային հավասարության սկզբունքներին հակասող օրենսդրության վերացման կամ ճշգրտման ուղղությամբ։
Աննա Յոհանսոն-Վիսբորգը, որն իր հետևորդներից ստացել է «գարեջրագործ Աննա» (Bryggar-Anna) մականունը, իր ժամանակակիցների կողմից բնութագրվել է որպես «ադմինիստրատորի մեծ տաղանդ ունեցող եռանդուն կին», թեև «դիվանագիտության բացակայությունը» փոքր-ինչ վնասում էր նրա քաղաքական գործունեությանը ։
Մրցանակներ
1945 թվականին Աննա Յոհանսոն-Վիսբորգն արժանացել է Շվեդիայի թագավորի անունից տրվող Իլլիս քվորումի ոսկե մեդալին։
Արտաքին հղումներ
Կատեգորիա:Շվեդիայի կին քաղաքական գործիչներ Կատեգորիա:Շվեդ ֆեմինիստներ Կատեգորիա:Շվեդ գործարարներ Կատեգորիա:Սոցիալիստ ֆեմինիստներ
Ռուս կանանց միավորում
Ռուս կանանց միավորում, գալիցկո–ռուսական կանանց միություն։
Միությունը հիմնադրվել է Կլավդիա Իվանովո Ալեկսեևիչի կողմից 1878 թ․ Լվովում Ուսպենսկայա եկեղեցում։ Ռուսական կանանց միությունը նախկինում կազմում էին Ստրավրոպիգի ինստիտուտի կանայք և աղջիկները։ Միությանն անդամագրվեցին Ալեքսանդրա Շարանևիչը, Լեոկարդիա Մոնչալովսկայան, Ֆելինա Օգանովսկայան, Եվգենյա Պավենցկայան, Մարիյա Սավուլյակը, Ստեֆանիա մարկովնան՝ շուրջ 110 անդամներ։ Հասարակության անդամները ստիպված էին տանն անցկացնել ռուսական ավանդույթները և ծեսերը։ Բացի դրանից, նրանք ինստիտուտի ներսում կազմակերպում էին երեկոներ և տոնակատարություններ, որին հրավիրում էին գալիցկո–ռուսական շարժման այլ մասնակիցներ ։
1895 թվականին հասարակության պահանջով Լվովում բացվեց գիշերօթիկ դպրոց աղջիկների համար, որը գործում էր մինչև 1939 թվականը (Առաջին համաշխարհային պատերազմի ընթացքում աշխատեց ընդհատումներով)։ 1937-1939 թթ. Միությունը հրապարակեց «Օչագ» ռուսական պարբերականը կանանց համար, որի խմբագիրը Ն. Կ. Էթինգերն էր (հրատարակվել է 3 համար)։ Ինչպես շատ այլ ուսումնական հաստատություններ, այնպես էլ Ռուս կանանց միությունը և նրա հաստատությունը փակվեցին խորհրդային իշխանությունների կողմից։ Դա 1939 թվականին էր, երբ Գալիցիան միացավ ՈՒՍՍՀ-ին։ Լվովում, Ռուս կանանց միությունը գտնվում էր Կորնյատով 1 փողոցի վրա, իսկ 1930-ական թվականներին՝ Բլյախարսկի փողոց, 9 հասցեում (տեղակայված էր Ստավրոպոլի ինստիտուտի տպագրատան պատմական շենքում)։ Միության մեջ գործում էր գրադարան-ընթերցասրահը։ Նմանատիպ կառույցները Բուկովանիում անվանում էին «Ռուս կանանց միություն»։
Գրականություն
Կատեգորիա:Ռուսաստանի կանանց կազմակերպություններ Կատեգորիա:1878 հիմնադրումներ Ռուսաստանում
Ֆրիգգա Կարլբերգ
Ֆրիգգա Կարլբերգ (Frigga Carlberg, ի ծնե` Աննա Ֆրեդրիկա Լունդգրեն (Anna Fredrika Lundgren, ), շվեդ կին գրող, սոցիալական աշխատող և ֆեմինիստուհի։ 1903-1921 թվականներին եղել է կանանց ընտրական իրավունքի ազգային ասոցիացիայի կենտրոնական կոմիտեի անդամ և 1902-1921 թվականներին` Շվեդիայի կանանց ընտրական իրավունքի հասարակության Գյոթեբորգի բաժանմունքի նախագահ ։
Կենսագրություն
Ֆրիգգա Կարլբերգը ծնվել է հարուստ ընտանիքում, սակայն մեծ դժվարությամբ է հորը համոզել թույլ տալ իրեն կրթություն ատանալ։ 1876 թվականին, փոստային պաշտոնյա Անդրեաս Կարլբերգի հետ ամուսնանալուց հետո, տեղափոխվել է Գյոթեբորգ։
Կարլբերգը Գյոթեբորգում բնակվելով զբաղվել է կանանց խնդիրներով և սոցիալական աշխատանքով և դարձել 1884 թվականին հիմնադրված Գյոթեբորգի կանանց ասոցիացիայի (Göteborgs Kvinnoförening) կանանց առաջին կազմակերպության ազդեցիկ անդամ։ Նաև հիմնադրել է «Sällskapet Myrornas barnhem» կազմակերպությունը, որը տուբերկուլոզով վարակված ծնող ունեցող առողջ երեխաներին բնակարան է տրամադրել։ Կարլբերգը գլխավորել է կին սոցիալական աշխատողների կազմակերպությունը և եղել Շվեդիայի աղքատների օգնության ասոցիացիայի անդամ։
Ֆրիգգա Կարլբերգը Գյոթեբորգի սոցիալ և քաղաքականապես ակտիվ կանանց շրջանում դարձել է կենտրոնական գործիչ, և երբ 1902 թվականին ստեղծվել է Շվեդիայի կանանց ընտրական իրավունքի հասարակությունը, նա հանդես է եկել իր` Գյոթեբորգի բաժանմունքի ստեղծման նախաձեռնությամբ և իր կյանքի ամբողջ ընթացքում մշտապես ընտրվել նրա նախագահ։ Կարլբերգը քաջատեղյակ էր, մասնավորապես, կանանց ընտրական իրավունքի համար բրիտանական և ամերիկյան շարժման մասին, և մի անգամ Սիլվիա Փանքհյորսթին հրավիրել է դասախոսություն կարդալ։ Նա նաև ներկայացրել է Շվեդիան կանանց ընտրական իրավունքի մի քանի միջազգային կոնֆերանսներին. սկզբում որպես Շվեդիայի կանանց ընտրական իրավունքի հասարակության անդամ, իսկ վերջին անգամ` 1923 թվականին, Հռոմում որպես Շվեդիայի կառավարության ներկայացուցիչ։
Որպես գրող՝ Ֆրիգգա Կարլբերգն իր վեպերում և պիեսներում պատկերել է կանանց խնդիրները, ինչպես նաև բնակչության աղքատ խավերի` քաղաքականության վրա ազդող կենսապայմանները։ Նրա «För rättfärdighets skull» վեպն Էլին Վագների «Pennskaftet» վեպի հետ հավասարապես շվեդական սուֆրաժիստական շարժման ամենահայտնի գրական ստեղծագործությունն է։
Աղբյուրներ
Կատեգորիա:Շվեդ կին գրողներ Կատեգորիա:Շվեդ սուֆրաժիստներ Կատեգորիա:Շվեդ ֆեմինիստներ Կատեգորիա:Շվեդ դրամատուրգներ Կատեգորիա:Շվեդ թարգմանիչներ Կատեգորիա:Կին դրամատուրգներ
Hey Mama! (ալբոմ)
Hey Mama!, EXO-CBX ենթախմբի առաջին ալբոմն է։ EXO-CBX-ը հարավկորեական EXO բոյ բենդի առաջին ենթախումբն է։ Ալբոմը թողարկվել է 2016 թվականի հոկտեմբերի 31-ին S.M. Entertainment-ի կողմից, KT Music-ի բաշխմամբ։ Ալբոմը իր մեջ ընդգրկում է տարբեր ժանրերի հինգ երգեր ։
Նախադրյալ և թողարկում
2016 թվականի հոկտեմբերի 24-ին S.M. Entertainment-ը հայտարարել է, որ Չենը, Բեքհյոնը և Սիումինը առաջնաելույթ են կատարել որպես EXO բոյ բենդի առաջին ենթախումբը՝ EXO-CBX-ը, իրենց առաջին «Hey Mama!» ալբոմով ։ Հոկտեմբերի 25-ին, թողարկվել է "Hey Mama!" սինգլի թիզերը։ Հոկտեմբերի 27-ին, ներկայացվել է ալբոմի մյուս երգերից հատվածներ Apple Music's Beats 1-ում։ Ալբոմի և երաժշտական տեսահոլովակի թողարկումը տեղի է ունեցել հոկտեմբերի 31-ին։ 2016 թվականի նոյեմբերի 7-ին, S.M Entertainment-ը թողարկել է երկրորդ "The One" սինգլի տեսահոլովակը գործակալության YouTube-ի պաշտոնական էջում։
Սինգլ
Գլխավոր երգը կոչվում է "Hey Mama!" ("Mama" հղվում է գեղեցիկ կնոջ) և պատմում էր այն մասին, որ պետք է վայելել կողմերին և այն դարձնել հատուկ օր։ Թողարկումից անմիջապես հետո երգը զբաղեցրել է բարձր հորիզոնական հարավկորեական վեց հիթ-շարքերում, ինչպես նաև ալբոմի մյուս երգերը ։ Այն նաև զբաղեցրել է առաջին հորիզոնական 7 երկրների iTunes-ի հիթ-շարքերում՝ այդ թվում նաև Հարավային Կորեայում, Պերուում, Սինգապուրում, Թաիլանդում, Ֆիլիպիններում, Հոնկոնգում և Բրունեյում, ինչպես նաև երկրորդ տեղում Թայվանում և Ինդոնեզիայում։ "Hey Mama!" երգը բեմադրվել է Քալե Հանագամի կողմից, ով նախկինում աշխատել է Girls' Generation-ի, After School-ի, Red Velvet-ի, և Blackpink-ի հետ։ Երգի տեսահոլովակը YouTubeում հավաքել է երկու միլիոն դիտում within 9 hours after being released.
Արտաքին հղումներ
Կատեգորիա:EXO խմբի ալբոմներ Կատեգորիա:Քեյ փոփ մինիալբոմներ
Խոսե Կադալսո
Խոսե Կադալսո-ի-Վասկես դե Անդրադե կամ Կադախալսո (José Cadalso y Vázquez de Andrade; ), իսպանացի բանաստեղծ, արձակագիր, դրամատուրգ, նեոկլասիցիզմի ներկայացուցիչ։
Կենսագրություն
Ծագումով հին բասկերի տոհմից է։ Խոսե Կադալսո ի Վասկեսը ծնվել է Կադիսում։ Մայրը մահացել է ծննդաբերության ժամանակ, իսկ հայրը, ով այդ ընթացքում Ամերիկայում էր աշխատանքի բերումով, որդուն ճանաչում է միայն 13 տարեկանում։ Այսպիսով նրան խնամում է իր հորեղբայր Մաթեո Վասկեսը, ով ճզվիտ էր։ Նա զբաղվում է տղայի դաստիարակությամբ և ուղարկում է նրան Հիսուսի միաբանություն, ապա Փարիզի Collège Louis-Le Grand քոլեջում սովորելու։ Երբ հայրը հետ է վերադառնում,  Խոսեն հետևում է  նրան և գնում Լոնդոն, ապա Իտալիա, Գերմանիա, Հոլանդիա և վերջապես Իսպանիա։ Իսպանիայում  Մադրիդի Seminario de Nobles սեմինարիա է ընդունվում։ Ավարտելով կրթությունը`  ուսումնասիրել է ճշգրիտ և հումանիտար գիտություններ, Եվրոպայի տարբեր քաղաքների պատմությունն ու գրականությունը։
Հոր մահից հետո, ով ժառանգություն չէր թողել, ստիպված էր ընտրել զինվորական կարիերան։ 1762 թվականին ընդունվել է Բուրբոնների հեծյալ գունդ, որի կազմում մասնակցել է Յոթնամյա պատերազմին։ 1764 թվականին նշանակվել է հեծելագնդի հրամանատար։ Բնակություն է հաստատել Մադրիդում, որտեղ կապ է հաստատել իսպանական քաղաքական կիրթ էլիտայի ilustrados («Փայլատակում») ներկայացուցիչների հետ։ 1768 թվականին ստիպված է եղել սկանդալի պատճառով լքել Մադրիդը, որտեղ նրան անվանում էին իսպանական արիտոկրատների անպարկեշտ բարքերի  Պամֆլետ։
Ստեղծագործական գործունեություն
Սարագոսայում Կադալսոն բնակություն հաստատելով` գրել է իր բանաստեղծական  ստեղծագործությունները, որոնք տպագրվել են «Ocios de mi juventud» (1773) հավաքածուի մեջ։ Վերադառնում է մայրաքաղաք և կոմս Պ. Արանդայի պալատական թատրոնում բեմադրում է «Don Sancho García» (1771) նեոկլասիցիզմի ողբերգությունը։
Փայլուն հաջողություն նրան բերեցին 1772 թվականին իր կողմից լույս ընծայված «Fruditos a la Violeta, curso completo de todos los ciencias» արձակ երգիծանքները։ Դա իսկական ծաղր էր այդ ժամանակվա գիտության վրա։ Նմանապես շատ մեծ հաջողություն ուներ Կադալսոյի «Ocios de mi Yuventud» (1773) բանաստեղծությունների հավաքածուն։ Հեղինակի մահից հետո մի շարք թղթերի մեջ գտնվել են սրամիտ նամակներ «Cartas Marruecas» անվան ներքո, իբր Մարրոկոյի հյուպատոսության անդամներից մեկի կողմից գրված հայրենիքում գտնվող ընկերներին։
Կադալսոյի «Դոն Սանչո Գարսիա, կոմս Կաստիլսկի» ողբերգությունը (հրատարակված 1771 թվականին Խուան Վալե կեղծանվամբ, որը բեմադրվել է նույն թվականին «Դելա Կրուս» Մադրիդի թատրոնում) խորհրդանշում է իրենով կլասիցիզմից ռոմանտիզմ անցման սկիզբը։ Այն դեռ գրված էր կլասիցիզմի ոճով, բայց բովանդակությունը միջնադարյան իսպանական էպոսից էր փոխառվել։ Պիեսը բեմական հաջողություն չի ունեցել, սակայն մեծ ազդեցություն է ունեցել իսպանական ռոմանտիկ դրամատուրգիայի ձևավորման վրա։
Իր ստեղծագործությունների ավելի հաջողված հրատարակությունը 3 հատորով լույս է ընծայվել 1823 թվականին Մադրիդում։
Մասնակցել է Ջիբրալթարի պաշարմանը։ 15 օր անց այն բանից հետո, երբ իրեն շնորհվել էր գնդապետի կոչում, Կադալսոն սպանվեց ռումբի բեկորներից 40 տարեկան հասակում։
Արտաքին հղումներ
Կատեգորիա:Իսպանալեզու գրողներ Կատեգորիա:Մարտում զոհվածներ Կատեգորիա:Իսպանացի բանաստեղծներ Կատեգորիա:Իսպանացի արձակագիրներ Կատեգորիա:Իսպանացի դրամատուրգներ Կատեգորիա:Բանաստեղծներ այբբենական կարգով
Սովետսկայա Գավանի շրջան
Սովետսկայա Գավանի շրջան (Советско-Гаванский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1925 թվականին։ Վարչական կենտրոնը՝ Սովետսկայա Գավան ։
Աշխարհագրություն
Շրջանի տարածքի մակերեսը կազմում է 15600 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16392 մարդ։ Բնակչության խտությունը կազմում էր 1,05 մարդ/կմ²։
Արտաքին հղումներ
Կատեգորիա:Խաբարովսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Մեթյու Սեթլ
Կյանք և կարիերա
Ջեֆրի Մեթյու Սեթլը ծնվել է Հիկորիում, Հյուսիսային Կարոլինա և տեղափոխվել Նյու Յորք 18 տարեկանում, որպեսզի սկսի դերասանական կարիերան։ Նա խաղացել է թատրոնում և նկարահանվել հեռուստաֆիլմերում, իսկ մեծ էկրանին հայտնվեց 1997 թվականին նկարահանված « Ես դեռ գիտեմ, թե ինչ էիք դուք անում անցյալ ամառ » :
2001 թվականին Սեթլը մարմնավորել է կապիտան Ռոնալդ Սփիրսի դերը HBO ալիքով ցուցադրվող «Զինակիցներ» մինի-սերիալում, ինչպես նաև Ուորեն Բիթիի դերը 2004 թվականին « Նատալի Վուդի առեղծվածը» հեռուստաֆիլմում։ 2002 թվականին նա հայտնվեց «Շտապ օգնություն» սերիալի 5 էպիզոդներում, ինչից հետո Քելլի Խոուրիի «Յա-Յա քույրերի աստվածային գաղտնիքները» ֆիլմում։ 2005 թվականի «Դեպի Արևմուտք» մինի-սերիալում իր դերի համար նա արժանացավավ քննադատների գովասանքներին, ինչպես նաև կարևոր դերեր է խաղացել «Քույրեր և եղբայրներ», «Փորձաշրջան» սերիալներում և «Օրենք և կարգ. Հատուկ կորպուսի» հյուրն էր։
Սեթլն ավելի հայտնի է «Բամբասկոտ աղջիկը» սերիալում Ռուֆուս Համփրի դերով, որտեղ նկարահանվել է 2007 - 2012 թվականները։ 2010 թվականին խաղաց տղամարդու գլխավոր դերը բրոդվեյան «Չիկագո» մյուզիքլում ։
2006 թվականին գաղտնի ամուսնացել է մոդել Նաամա Նաթիվի հետ, իսկ 2009 թվականի մարտի 5-ին ծնվեց նրանց դուստրը՝ Էվեն Անժելիկա Սեթլը : 2015 թվակին զույգն ունեցավ երկրորդ աղջկան՝ Նալու Սեթլին ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ
Թամարա Մոսկվինա
Թամարա Նիկոլայի Մոսկվինա (օրիորդական ազգանունը՝ Բրատուս, Тама́ра Никола́евна Москвина́, ), գեղասահքի խորհրդային, ռուս մարզիչ։ ԽՍՀՄ-ի յոթակի չեմպիոն, ԽՍՀՄ ժողովուրդների ձմեռային սպարտակիադայի կրկնակի հաղթող, աշխարհի և Եվրոպայի փոխչեմպիոն։
Սպորտային կարիերա
Գեղասահքով սկսել է զբաղվել «Буревестник» սահադաշտում։ Նրա առաջին մարզիչը Ի. Ի. Բոգոյավլենսկին էր։ 1950 թվականի կեսերից մասնակցել է խոշոր մրցաշարերի։